Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9845. Il-EUR-Lex hu l-aċċess fuq l-internet għal-liġi Ewropea. It-talba saret fit-2 ta' Marzu 2020 mill-European Stress Information Service ("ESIS") ("l-applikant") li jirrappreżenta aktar minn 25 % tal-produzzjoni totali tal-Unjoni tal-wajers u swiegli PSC. Verżjoni miftuħa tat-talba u l-analiżi tal-grad ta' sostenn għat-talba mill-produtturi tal-Unjoni huma disponibbli fil-fajl għall-ispezzjoni mill-partijiet interessati. It-Taqsima 5.5 ta' din in-Notifika tipprovdi informazzjoni dwar l-aċċess għall-fajl għall-partijiet interessati. It-talba hija msejsa fuq ir-raġunijiet li l-iskadenza tal-miżuri x'aktarx twassal għat-tkomplija jew ir-rikorrenza ta' dumping u għat-tkomplija jew ir-rikorrenza ta' dannu għall-industrija tal-Unjoni. L-applikanti sostnew li mhux xieraq li jintużaw prezzijiet u kostijiet domestiċi fir-RPĊ minħabba l-eżistenza ta' distorsjonijiet sinifikanti fit-tifsira tal-punt (b) tal-Artikolu 2(6a) tar-Regolament bażiku. B'hekk, fir-rigward tal-Artikolu 2(6a)(a) tar-Regolament bażiku, l-allegazzjoni ta' kontinwazzjoni u rikorrenza ta' dumping hija bbażata fuq tqabbil ta' valur normali maħdum fuq il-bażi tal-ispejjeż tal-produzzjoni u tal-bejgħ li jirriflettu prezzijiet jew punti ta' riferiment mingħajr distorsjoni f'pajjiż rappreżentattiv xieraq, mal-prezz tal-esportazzjoni (fil-livell ta' kif joħroġ mill-fabbrika) tal-prodott taħt rieżami mir-RPĊ meta mibjugħ għall-esportazzjoni lejn numru ta' pajjiżi terzi, b'ħarsa lejn in-nuqqas preżenti ta' volumi ta' importazzjonijiet sinifikanti mir-RPĊ lejn l-Unjoni. Fuq din il-bażi, il-marġnijiet ta' dumping ikkalkulati huma sinifikanti għar-RPĊ. Fid-dawl tal-informazzjoni disponibbli, il-Kummissjoni tqis li jeżistu biżżejjed evidenza, skont l-Artikolu 5(9) tar-Regolament bażiku, li turi li, minħabba li hemm distorsjonijiet sinifikanti li jaffettwaw il-prezzijiet u l-kostijiet, l-użu ta' prezzijiet u kostijiet domestiċi fir-RPĊ mhuwiex xieraq, u dan jirrikjedi li jingħata bidu għal investigazzjoni fuq il-bażi tal-Artikolu 2(6a) tar-Regolament bażiku. L-applikant ipprovda evidenza li turi li jekk il-miżuri jitħallew jiskadu, il-livell attwali ta' importazzjoni tal-prodott taħt rieżami mill-pajjiż ikkonċernat lejn l-Unjoni probabbilment jiżdied minħabba l-eżistenza ta' kapaċità mhux użata fir-RPĊ u l-attraenza tas-suq tal-Unjoni. Minbarra dan, fin-nuqqas ta' miżuri, il-prezzijiet tal-esportazzjoni Ċiniżi jkunu f'livell baxx biżżejjed biex jikkawżaw dannu ulterjuri lill-industrija tal-Unjoni. L-applikant jallega li kwalunkwe żieda sostanzjali fl-importazzjonijiet bi prezzijiet li huma oġġett ta' dumping mir-RPĊ x'aktarx jiddeterjora s-sitwazzjoni ekonomika tal-industrija tal-Unjoni, jekk dawn il-miżuri jitħallew jiskadu. Is-sitwazzjoni ekonomika tal-industrija tal-Unjoni tjiebet, iżda għadha diffiċli. Finalment, l-applikant jallega li t-titjib tas-sitwazzjoni tad-dannu seħħ l-aktar minħabba l-eżistenza tal-miżuri u li kull żieda sostanzjali ta' importazzjonijiet bi prezzijiet oġġett ta' dumping mir-RPĊ aktarx twassal għal dannu ulterjuri lill-industrija tal-Unjoni jekk il-miżuri jitħallew jiskadu. L-effett magħqud ta' prezzijiet baxxi u kwantitajiet kbar ikollhom effett negattiv sinifikanti fuq is-sitwazzjoni ekonomika ġenerali tal-industrija tal-Unjoni, b'mod partikolari fuq volumi ta' bejgħ, prezzijiet u profitt. Wara li ġie ddeterminat, b'segwitu għal konsultazzjoni tal-Kumitat stabbilit skont l-Artikolu 15(1) tar-Regolament bażiku, li teżisti biżżejjed evidenza ta' probabbiltà ta' dumping u dannu biex jiġi ġġustifikat il-bidu ta' rieżami ta' skadenza, il-Kummissjoni b'dan tagħti bidu għal rieżami skont l-Artikolu 11(2) tar-Regolament bażiku. Ir-rieżami tal-iskadenza se jiddetermina jekk huwiex probabbli li l-iskadenza tal-miżuri twassal għall-kontinwazzjoni jew għar-rikorrenza tad-dumping tal-prodott taħt rieżami li joriġina mill-pajjiż ikkonċernat, kif ukoll għall-kontinwazzjoni jew għar-rikorrenza ta' dannu lill-industrija tal-Unjoni. L-investigazzjoni ta' kontinwazzjoni jew rikorrenza ta' dumping se tkopri l-perjodu mill-1 ta' Jannar 2019 sal-31 ta' Diċembru 2019 ('il-perjodu ta' investigazzjoni tar-rieżami'). L-istħarriġ dwar ix-xejriet rilevanti għall-valutazzjoni tal-probabbiltà ta' kontinwazzjoni jew ta' rikorrenza ta' dannu jkopri l-perjodu mill-1 ta' Jannar 2016 sa tmiem il-perjodu tal-investigazzjoni ta' rieżami ("il-perjodu kkunsidrat"). Il-partijiet interessati kollha li jixtiequ jikkummentaw dwar it-talbiet (inklużi l-kwistjonijiet li għandhom x'jaqsmu ma' dannu u ma' kawżalità) jew dwar kull aspett li jirrigwarda l-bidu tal-investigazzjoni (inkluż il-livell ta' sostenn għat-talbiet) iridu jagħmlu dan fi żmien 37 jum mid-data tal-pubblikazzjoni ta' din in-Notifika. Kull talba għal seduta ta' smigħ fir-rigward tal-bidu tal-investigazzjoni trid tiġi ppreżentata fi żmien 15-il jum mid-data tal-pubblikazzjoni ta' din in-Notifika. F'rieżami ta' skadenza, il-Kummissjoni teżamina l-esportazzjonijiet li saru lejn l-Unjoni matul il-perjodu ta' investigazzjoni tar-rieżami u, irrispettivament mill-esportazzjonijiet lejn l-Unjoni, tqis jekk is-sitwazzjoni tal-kumpaniji li jipproduċu u li jbigħu l-prodott taħt rieżami fil-pajjiż ikkonċernat hijiex tali li l-esportazzjonijiet bi prezzijiet oġġett ta' dumping lejn l-Unjoni x'aktarx li jitkomplew jew jirrikorru jekk il-miżuri jiskadu. Minħabba l-għadd potenzjalment kbir ta' produtturi esportaturi fil-pajjiż ikkonċernat li huma involuti f'dan ir-rieżami ta' skadenza, u sabiex il-Kummissjoni tlesti l-investigazzjoni sal-limiti ta' żmien statutorji, hija tista' tillimita l-produtturi li għandhom jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir f'konformità mal-Artikolu 17 tar-Regolament bażiku. Sabiex il-Kummissjoni tkun tista' tiddeċiedi jekk huwiex meħtieġ kampjunar, u jekk dan ikun il-każ, biex tagħżel kampjun, il-produtturi kollha, jew ir-rappreżentanti li jaġixxu għan-nom tagħhom, inklużi dawk li ma kkooperawx fl-investigazzjoni li wasslet għall-miżuri soġġetti għal dan ir-rieżami, huma hawnhekk mitluba biex jipprovdu lill-Kummissjoni b'informazzjoni dwar il-kumpaniji tagħhom fi żmien sebat (7) ijiem mid-data tal-pubblikazzjoni ta' din in-Notifika. Din l-informazzjoni trid tingħata permezz ta' TRON.tdi fl-indirizz li ġej: https://tron.trade.ec.europa.eu/tron/tdi/form/20e1e7f7-fe7f-df42-c8e6-4195e2a29392 L-informazzjoni dwar l-aċċess għal TRON.tdi tinstab fit-Taqsimiet 5.6 u 5.9 ta' hawn taħt. Il-Kummissjoni, sabiex tikseb l-informazzjoni li tqis li hija meħtieġa għall-għażla tal-kampjun ta' produtturi fil-pajjiż ikkonċernat, se tikkuntattja wkoll lill-awtoritajiet tal-pajjiż ikkonċernat, u tista' tikkuntattja lil kwalunkwe assoċjazzjoni magħrufa ta' produtturi fil-pajjiż ikkonċernat. Jekk ikun meħtieġ kampjun, il-produtturi jintgħażlu abbażi tal-akbar volum rappreżentattiv ta' produzzjoni, bejgħ jew esportazzjonijiet li jista' raġonevolment jiġi investigat fiż-żmien disponibbli. Il-produtturi kollha magħrufa fil-pajjiż ikkonċernat, l-awtoritajiet tal-pajjiż ikkonċernat u l-assoċjazzjonijiet ta' produtturi fil-pajjiż ikkonċernat se jiġu nnotifikati mill-Kummissjoni, permezz tal-awtoritajiet tal-pajjiż ikkonċernat jekk ikun xieraq, dwar il-kumpaniji magħżula biex ikunu fil-kampjun. Ladarba l-Kummissjoni tkun irċeviet l-informazzjoni meħtieġa biex tagħżel kampjun ta' produtturi, hija tinforma lill-partijiet ikkonċernati bid-deċiżjoni tagħha dwar jekk dawn humiex inklużi fil-kampjun. Il-produtturi fil-kampjun ikollhom jippreżentaw kwestjonarju komplut fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor. Il-Kummissjoni żżid nota fil-fajl għall-ispezzjoni mill-partijiet interessati li tirrifletti l-għażla tal-kampjun. Kwalunkwe kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun. Kopja ta' dan il-kwestjonarju għall-produtturi fil-pajjiż ikkonċernat hija disponibbli fil-fajl għall-ispezzjoni mill-partijiet interessati u fuq is-sit web tad-DĠ Kummerċ: https://trade.ec.europa.eu/tdi/case_details.cfm?id=2457 Mingħajr preġudizzju għall-applikazzjoni possibbli tal-Artikolu 18 tar-Regolament bażiku, il-kumpaniji li jkunu qablu mal-inklużjoni possibbli tagħhom fil-kampjun iżda li ma jintgħażlux biex ikunu fil-kampjun se jitqiesu li jkunu kkooperaw ("il-produtturi li kkooperaw iżda mhumiex inklużi fil-kampjun"). Soġġett għad-dispożizzjonijiet ta' din in-Notifika, il-partijiet interessati kollha huma b'dan mistiedna jwasslu l-fehmiet tagħhom, jippreżentaw l-informazzjoni u jipprovdu evidenza ta' sostenn dwar l-applikazzjoni tal-Artikolu 2(6a) tar-Regolament bażiku. Dment li ma jkunx speċifikat mod ieħor, din l-informazzjoni u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' din in-Notifika. Skont il-punt (e) tal-Artikolu 2(6a) tar-Regolament bażiku, il-Kummissjoni, ftit wara l-bidu tal-investigazzjoni, permezz ta' nota għall-fajl għall-ispezzjoni mill-partijiet interessati, tinforma lill-partijiet fl-investigazzjoni dwar is-sorsi rilevanti li beħsiebha tuża għad-determinazzjoni tal-valur normali fir-Repubblika tal-Poplu taċ-Ċina skont l-Artikolu 2(6a) tar-Regolament bażiku. Dan ikun ikopri s-sorsi kollha, inkluża l-għażla ta' pajjiż terz rappreżentattiv xieraq fejn ikun xieraq. Il-partijiet fl-investigazzjoni għandhom jingħataw 10 ijiem mid-data li fiha dik in-nota tiżdied fil-fajl, sabiex iressqu l-kummenti. Fir-rigward tas-sorsi rilevanti, il-Kummissjoni tistieden lill-produtturi kollha fir-RPĊ biex jipprovdu informazzjoni dwar il-materjali (dawk mhux maħduma u dawk ipproċessati) u l-enerġija użati fil-produzzjoni tal-prodott taħt rieżami fi żmien 15-il jum mid-data tal-pubblikazzjoni ta' din in-Notifika. Din l-informazzjoni trid tingħata permezz ta' TRON.tdi fl-indirizz li ġej: https://tron.trade.ec.europa.eu/tron/tdi/form/90b11d9d-766d-e146-fd19-5ff81970023d L-informazzjoni dwar l-aċċess għal TRON.tdi tinstab fit-Taqsimiet 5.6 u 5.9 ta' hawn taħt. Barra minn hekk, kull preżentazzjoni ta' informazzjoni fattwali biex jiġu vvalutati l-ispejjeż u l-prezzijiet skont il-punt (a) tal-Artikolu 2(6a) tar-Regolament bażiku trid issir fi żmien 65 jum mid-data tal-pubblikazzjoni ta' din in-Notifika. Tali informazzjoni fattwali jenħtieġ li tittieħed esklużivament minn sorsi disponibbli għall-pubbliku. Sabiex tikseb l-informazzjoni li tqis li għandha bżonn għall-investigazzjoni fir-rigward tal-allegati distorsjonijiet sinifikanti fis-sens tal-punt (b) tal-Artikolu 2(6a) tar-Regolament bażiku, il-Kummissjoni se tagħmel disponibbli wkoll kwestjonarju lill-gvern tar-RPĊ. Importaturi mhux relatati tal-prodott li qed jiġi rieżaminat mill-pajjiż ikkonċernat lejn l-Unjoni, inklużi dawk li ma kkooperawx fl-investigazzjoni(jiet) li wasslu għall-miżuri fis-seħħ, huma mistiedna jipparteċipaw f'din l-investigazzjoni. Minħabba l-għadd kbir potenzjali ta' importaturi li mhumiex relatati involuti f'dan ir-rieżami ta' skadenza, u sabiex l-investigazzjoni titlesta fil-limiti ta' żmien statutorji, il-Kummissjoni tista' tillimita l-għadd ta' importaturi li mhumiex relatati u li se jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir f'konformità mal-Artikolu 17 tar-Regolament bażiku. Sabiex il-Kummissjoni tkun tista' tiddeċiedi jekk huwiex meħtieġ il-kampjunar, u jekk dan ikun il-każ, biex tagħżel kampjun, l-importaturi mhux relatati kollha, jew ir-rappreżentanti li jaġixxu għan-nom tagħhom, inklużi dawk li ma kkooperawx fl-investigazzjoni li wasslet għall-miżuri soġġetti għal dan ir-rieżami, qegħdin b'dan jintalbu jippreżentaw lilhom infushom lill-Kummissjoni. Dawn il-partijiet iridu jagħmlu dan fi żmien sebat (7) ijiem mid-data tal-pubblikazzjoni ta' din in-Notifika billi jipprovdu lill-Kummissjoni bl-informazzjoni dwar il-kumpanija/i tagħhom, kif mitlub fl-Anness II għal din in-Notifika. Sabiex tikseb l-informazzjoni li jidhrilha meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kwalunkwe assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott taħt rieżami mill-pajjiż ikkonċernat fl-Unjoni li jista' jiġi investigat b'mod raġonevoli fiż-żmien disponibbli. Il-Kummissjoni se tgħarraf lill-importaturi mhux relatati magħrufa kollha u lill-assoċjazzjonijiet magħrufa ta' importaturi kollha dwar il-kumpaniji li jkunu ntgħażlu bħala parti mill-kampjun. Il-Kummissjoni se żżid ukoll nota fil-fajl għall-ispezzjoni mill-partijiet interessati li tirrifletti l-għażla tal-kampjun. Kwalunkwe kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun. Sabiex tikseb informazzjoni li tqis bħala meħtieġa għall-investigazzjoni tagħha, il-Kummissjoni se tibgħat kwestjonarji lill-importaturi mhux relatati fil-kampjun. Dawn il-partijiet iridu jibagħtu l-kwestjonarju mimli fi żmien 30 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Kopja tal-kwestjonarju għall-importaturi mhux relatati hija disponibbli fil-fajl għall-ispezzjoni mill-partijiet interessati u fuq is-sit web tad-DĠ Kummerċ:https://trade.ec.europa.eu/tdi/case_details.cfm?id=2457. Sabiex jiġi stabbilit jekk hemmx probabbiltà ta' kontinwazzjoni jew ta' rikorrenza tad-dannu għall-industrija tal-Unjoni, il-produtturi tal-Unjoni tal-prodott taħt rieżami huma mistiedna jipparteċipaw fl-investigazzjoni tal-Kummissjoni. Minħabba li hemm għadd kbir ta' produtturi tal-Unjoni involuti f'dan ir-rieżami ta' skadenza, u sabiex ittemm l-investigazzjoni fil-limitu tal-iskadenzi statutorji, il-Kummissjoni ddeċidiet li tillimita għal għadd raġonevoli l-produtturi tal-Unjoni li se jiġu investigati billi tagħżel kampjun (dan il-proċess jissejjaħ ukoll "kampjunar"). It-teħid ta' kampjun isir f'konformità mal-Artikolu 17 tar-Regolament bażiku. Il-Kummissjoni għażlet kampjun proviżorju ta' produtturi tal-Unjoni. Id-dettalji jinsabu fil-fajl li jistgħu jikkonsultawh il-partijiet interessati. B'hekk, il-partijiet interessati huma mistiedna jikkummentaw dwar il-kampjun proviżorju. Barra minn hekk, produtturi oħra tal-Unjoni, jew rappreżentanti li jaġixxu f'isimhom, li jqisu li hemm raġunijiet għalfejn jenħtieġ li jiġu inklużi fil-kampjun, iridu jikkuntattjaw lill-Kummissjoni fi żmien sebat (7) ijiem mid-data tal-pubblikazzjoni ta' din in-Notifika. Il-kummenti kollha dwar il-kampjun proviżorju jridu jaslu fi żmien sebat (7) ijiem mid-data tal-pubblikazzjoni ta' din in-Notifika, sakemm ma jkunx speċifikat mod ieħor. Il-Kummissjoni se tgħarraf lill-produtturi magħrufa kollha tal-Unjoni u/jew lill-assoċjazzjonijiet magħrufa kollha tal-produtturi tal-Unjoni dwar il-kumpaniji li finalment ikunu ntgħażlu bħala parti mill-kampjun. Il-produtturi tal-Unjoni li jkunu parti mill-kampjun se jkollhom jippreżentaw kwestjonarju komplut fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor. Kopja tal-kwestjonarju għall-produtturi tal-Unjoni hija disponibbli fil-fajl għall-ispezzjoni mill-partijiet interessati u fuq is-sit web tad-DĠ Kummerċ: Jekk tiġi kkonfermata l-probabbiltà ta' kontinwazzjoni jew rikorrenza ta' dumping u ta' kontinwazzjoni jew rikorrenza tad-dannu, tittieħed deċiżjoni, skont l-Artikolu 21 tar-Regolament bażiku, dwar jekk iż-żamma tal-miżuri anti-dumping tmurx kontra l-interess tal-Unjoni. Il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trade unions u l-organizzazzjonijiet tal-konsumatur rappreżentattivi huma mistiedna jipprovdu lill-Kummissjoni informazzjoni dwar l-interessi tal-Unjoni. Sabiex jieħdu sehem fl-investigazzjoni, l-organizzazzjonijiet tal-konsumatur rappreżentattivi jridu juru li hemm rabta oġġettiva bejn l-attivitajiet tagħhom u l-prodott taħt rieżami. L-informazzjoni dwar il-valutazzjoni tal-interess tal-Unjoni trid tiġi pprovduta fi żmien 37 jum mid-data tal-pubblikazzjoni ta' din in-Notifika, sakemm ma jkunx speċifikat mod ieħor. Din l-informazzjoni tista' tingħata jew fil-format ta' test liberu jew inkella billi jimtela kwestjonarju mħejji mill-Kummissjoni. Kopja tal-kwestjonarji, inkluż il-kwestjonarju għall-utenti tal-prodott taħt rieżami, hija disponibbli fil-fajl għall-ispezzjoni mill-partijiet interessati u fuq is-sit web tad-DĠ Kummerċ: https://trade.ec.europa.eu/tdi/case_details.cfm?id=2457 Fi kwalunkwe każ, l-informazzjoni ppreżentata skont l-Artikolu 21 se titqies biss jekk, meta tiġi ppreżentata, tkun sostnuta b'evidenza fattwali. Sabiex jieħdu sehem fl-investigazzjoni, il-partijiet interessati, bħall-produtturi fil-pajjiż ikkonċernat, il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trejdjunjins u l-organizzazzjonijiet tal-konsumatur rappreżentattivi, l-ewwel iridu juru li hemm rabta oġġettiva bejn l-attivitajiet tagħhom u l-prodott taħt rieżami. Il-produtturi fil-pajjiż ikkonċernat, il-produtturi tal-Unjoni, l-importaturi u l-assoċjazzjonijiet rappreżentattivi li rendew disponibbli informazzjoni b'konformità mal-proċeduri deskritti fit-Taqsimiet 5.2, 5,3 u 5.4 jiġu kkunsidrati bħala partijiet interessati jekk ikun hemm rabta oġġettiva bejn l-attivitajiet tagħhom u l-prodott taħt rieżami. Partijiet oħra jkunu jistgħu jipparteċipaw biss fl-investigazzjoni bħala parti interessata mill-mument meta jippreżentaw lilhom infushom, u dment li jkun hemm rabta oġġettiva bejn l-attivitajiet tagħhom u l-prodott taħt rieżami. Il-fatt li wieħed jiġi kkunsidrat bħala parti interessata huwa mingħajr preġudizzju għall-applikazzjoni tal-Artikolu 18 tar-Regolament bażiku. L-aċċess għall-fajl disponibbli għall-ispezzjoni mill-partijiet interessati jsir permezz ta' TRON.tdi f'dan l-indirizz: https://tron.trade.ec.europa.eu/tron/TDI. Segwi l-istruzzjonijiet fuq dik il-paġna biex tikseb aċċess. Soġġett għad-dispożizzjonijiet ta' din in-Notifika, il-partijiet interessati kollha huma b'dan mistiedna jesprimu l-opinjonijiet tagħhom, jippreżentaw l-informazzjoni u jipprovdu evidenza ta' sostenn. Dment li ma jkunx speċifikat mod ieħor, din l-informazzjoni u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' din in-Notifika. Il-partijiet interessati kollha jistgħu jitolbu li jinstemgħu mis-servizzi ta' investigazzjoni tal-Kummissjoni. Kwalunkwe talba għal seduta ta' smigħ trid issir bil-miktub u trid tispeċifika r-raġunijiet għat-talba kif ukoll sommarju ta' dak li l-parti interessata tixtieq tiddiskuti matul is-seduta ta' smigħ. Is-seduta ta' smigħ tkun limitata għall-kwistjonijiet stabbiliti minn qabel mill-partijiet interessati bil-miktub. Fil-prinċipju, is-seduti ta' smigħ ma jintużawx biex tiġi ppreżentata informazzjoni fattwali li tkun għadha mhijiex fil-fajl. Madankollu, fl-interess ta' amministrazzjoni tajba u sabiex is-servizzi tal-Kummissjoni jkunu jistgħu jimxu 'l quddiem bl-investigazzjoni, wara seduta ta' smigħ il-partijiet interessati jistgħu jintalbu jipprovdu informazzjoni fattwali ġdida. Il-partijiet interessati huma mistiedna jressqu l-preżentazzjonijiet u t-talbiet kollha permezz ta' TRON.tdi (https://tron.trade.ec.europa.eu/tron/TDI) inklużi dokumenti skennjati ta' prokuri u ta' ċertifikazzjoni. Il-partijiet interessati meta jużaw TRON.tdi jew il-posta elettronika jkunu qed jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (IL-KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ) ippubblikat fuq is-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf. Il-partijiet interessati jridu jindikaw isimhom, l-indirizz, in-numru tat-telefon u indirizz tal-posta elettronika validu u jridu jiżguraw li l-indirizz elettroniku pprovdut ikun indirizz elettroniku tax-xogħol uffiċjali li jaħdem u li jiġi ċċekkjat kuljum. Ladarba jiġu pprovduti d-dettalji ta' kuntatt, il-Kummissjoni tikkomunika mal-partijiet interessati permezz ta' TRON.tdi jew tal-posta elettronika biss, dment li ma jitolbux espliċitament li jirċievu d-dokumenti kollha mingħand il-Kummissjoni b'mezz ieħor ta' komunikazzjoni jew sakemm in-natura tad-dokument li jrid jintbagħat ma tkunx tirrikjedi l-użu tal-posta rreġistrata. Għal regoli u informazzjoni ulterjuri dwar il-korrispondenza mal-Kummissjoni, inklużi l-prinċipji li japplikaw għall-preżentazzjonijiet permezz ta' TRON.tdi u bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: Indirizzi elettroniċi: L-investigazzjoni għandha normalment tiġi konkluża fi żmien 12-il xahar, u fi kwalunkwe każ mhux aktar tard minn 15-il xahar mid-data tal-pubblikazzjoni ta' din in-Notifika, skont l-Artikolu 11(5) tar-Regolament bażiku. Bħala regola, il-partijiet interessati jistgħu jippreżentaw biss l-informazzjoni fil-perjodi ta' żmien speċifikati fit-Taqsima 5 ta' din in-Notifika. Sabiex l-investigazzjoni titlesta fl-iskadenzi obbligatorji, il-Kummissjoni mhijiex se taċċetta iktar preżentazzjonijiet mingħand il-partijiet interessati wara l-iskadenza għal kummenti dwar id-divulgazzjoni finali jew, jekk ikun applikabbli, wara l-iskadenza għal kummenti dwar id-divulgazzjoni finali addizzjonali. Sabiex jiġu ggarantiti d-drittijiet tad-difiża, jenħtieġ li l-partijiet interessati jkollhom il-possibbiltà li jikkummentaw dwar l-informazzjoni ppreżentata minn partijiet interessati oħra. Meta jagħmlu dan, il-partijiet interessati jistgħu jindirizzaw kwistjonijiet imqajma fis-sottomissjonijiet ta' partijiet interessati oħra biss u ma jistgħux iqajmu kwistjonijiet ġodda. Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar tas-sejbiet definittivi, jiġu ppreżentati fi żmien ħamest (5) ijiem mill-iskadenza għal kummenti dwar is-sejbiet definittivi, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti mressqa minn partijiet interessati oħra b'reazzjoni għal dan l-iżvelar ulterjuri jsiru fi żmien ġurnata (1) mill-iskadenza għall-kummenti dwar dan l-iżvelar ulterjuri, sakemm ma jkunx speċifikat mod ieħor. L-iskeda ta' żmien indikata hija mingħajr preġudizzju għad-dritt tal-Kummissjoni li titlob informazzjoni addizzjonali mingħand il-partijiet interessati f'każijiet debitament ġustifikati. L-estensjonijiet tal-limiti ta' żmien previsti f'din in-Notifika jistgħu jingħataw fuq talba min-naħa tal-partijiet interessati li jkollhom raġuni valida. Jenħtieġ li kull estensjoni għal-limiti ta' żmien previsti f'din in-Notifika jiġu rikjesti f'ċirkustanzi ta' eċċezzjoni u se jingħataw biss jekk ikunu debitament ġustifikati. Fi kwalunkwe każ, kull estensjoni għall-iskadenza tar-risposta għall-kwestjonarji se tkun limitata għal tlett (3) ijiem u bħala regola ma taqbiżx sebat (7) ijiem. Rigward il-limiti ta' żmien għall-preżentazzjoni ta' informazzjoni oħra speċifikata fin-Notifika ta' Bidu, l-estensjonijiet se jkunu limitati għal tlett (3) ijiem sakemm ma jintwerewx ċirkustanzi ta' eċċezzjoni. F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fit-termini preskrittivi stipulati, jew tfixkel b'mod sinifikanti l-investigazzjoni, il-konklużjonijiet, sew jekk pożittivi kif ukoll jekk negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata, u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss u għalhekk il-konstatazzjonijiet ikunu bbażati fuq il-fatti disponibbli skont l-Artikolu 18 tar-Regolament bażiku, ir-riżultat jista' jkun inqas favorevoli għal dik il-parti milli kieku tkun ikkooperat. In-nuqqas ta' tweġiba kompjuterizzata ma għandux jiġi kkunsidrat bħala nuqqas ta' kooperazzjoni, dment li l-parti interessata turi li l-preżentazzjoni tat-tweġiba kif mitlub tkun tirriżulta f'piż żejjed mhux raġonevoli jew f'kost addizzjonali mhux raġonevoli. Jenħtieġ li l-parti interessata tikkuntattja lill-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti tal-kummerċ. L-Uffiċjal tas-Seduta jirrieżamina t-talbiet għall-aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti ta' żmien u kwalunkwe talba oħra dwar id-drittijiet tad-difiża ta' partijiet interessati u partijiet terzi kif dawn jinqalgħu dwar il-proċediment. L-Uffiċjal tas-Seduta jista' jorganizza seduti ta' smigħ u jagħmilha ta' medjatur bejn il-parti(jiet) interessata/i u s-servizzi tal-Kummissjoni sabiex jiżgura li d-drittijiet tad-difiża tal-partijiet interessati jkunu qed jiġu eżerċitati bis-sħiħ. Jenħtieġ li t-talba għal seduta ta' smigħ mal-Uffiċjal tas-Seduta ssir bil-miktub u jenħtieġ li tispeċifika r-raġunijiet għat-talba. L-Uffiċjal tas-Seduta jeżamina r-raġunijiet għat-talbiet. Dawn is-seduti ta' smigħ jenħtieġ li jsiru biss jekk il-kwistjonijiet ma jkunux ġew solvuti mas-servizzi tal-Kummissjoni fi żmien debitu. Kull talba trid tiġi ppreżentata fi żmien raġonevoli u bla dewmien sabiex ma xxekkilx l-andament tajjeb tal-proċedimenti. Għal dan il-għan, jenħtieġ li l-partijiet interessati jitolbu l-intervent tal-Uffiċjal tas-Seduta minn kmieni kemm jista' jkun wara li jseħħ il-każ li jiġġustifika tali intervent. Meta t-talbiet għal seduti ta' smigħ jiġu ppreżentati barra mill-iskedi ta' żmien rilevanti, l-Uffiċjal tas-Seduta jeżamina wkoll ir-raġunijiet għalfejn tali talbiet saru daqshekk tard, in-natura tal-kwistjonijiet imqajma u l-impatt ta' dawn il-kwistjonijiet fuq id-drittijiet tad-difiża, filwaqt li jqis kif dovut l-interessi ta' amministrazzjoni tajba u t-tlestija tal-investigazzjoni fil-ħin. Għal iktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/. Billi dan ir-rieżami ta' skadenza qed jinbeda skont id-dispożizzjonijiet tal-Artikolu 11(2) tar-Regolament bażiku, il-konklużjonijiet tiegħu mhux se jwasslu biex il-miżuri eżistenti jiġu emendati iżda biex dawn il-miżuri jiġu revokati jew jinżammu f'konformità mal-Artikolu 11(6) tar-Regolament bażiku. Jekk xi parti interessata tqis li jkun ġustifikat li jsir rieżami tal-miżuri, sabiex ikun possibbli li l-miżuri jiġu emendati, din il-parti tista' titlob li jsir rieżami skont l-Artikolu 11(3) tar-Regolament bażiku. Il-partijiet li jixtiequ jitolbu għal rieżami ta' dan it-tip, li jsir indipendentement mir-rieżami ta' skadenza msemmi f'din in-Notifika, jistgħu jikkuntattjaw lill-Kummissjoni fl-indirizz mogħti hawn fuq. Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni rigward il-kampjunar li saret fil-punt 5.3.3 tan-Notifika ta' bidu. Kemm il-verżjoni "Sensittiva" kif ukoll il-verżjoni "Għall-ispezzjoni minn partijiet interessati" jenħtieġ li jintbagħtu lura lill-Kummissjoni kif stipulat fin-Notifika ta' bidu. Agħti dawn id-dettalji li ġejjin dwar il-kumpanija tiegħek: Indika l-fatturat totali f'EUR (EUR) tal-kumpanija, u l-fatturat u l-piż għall-importazzjonijiet fl-Unjoni u l-bejgħ mill-ġdid fis-suq tal-Unjoni wara l-importazzjoni mir-RPĊ, matul il-perjodu ta' investigazzjoni ta' rieżami, l-1 ta' Jannar 2019 sal-31 ta' Diċembru 2019 tal-wajers u swiegel PSC kif definit fin-Notifika ta' Bidu u l-piz korrispondenti. Iddikjara l-unità tal-piż li ntużat. Agħti d-dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott taħt rieżami. Attivitajiet bħal dawn jistgħu jinkludu iżda mhumiex limiti għax-xiri tal-prodott li qed jiġi rivedut jew il-produzzjoni tiegħu skont arranġamenti ta' sottokuntrattar, jew l-ipproċessar jew in-negozjar tal-prodott li qed jiġi rivedut. Agħti kull informazzjoni rilevanti oħra li l-kumpanija tqis utli biex tgħin lill-Kummissjoni fl-għażla tal-kampjun. Meta tipprovdi t-tagħrif ta' hawn fuq, il-kumpanija tkun qed taqbel li possibbilment tiġi inkluża fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u li taċċetta żjara fil-post fejn tinsab sabiex jiġi vverifikat ir-rispons tagħha. Jekk il-kumpanija tindika li ma taqbilx mal-inklużjoni possibbli tagħha fil-kampjun, din se titqies li ma kkoperatx fl-investigazzjoni. Il-konstatazzjonijiet tal-Kummissjoni għall-importaturi li ma jikkooperawx jiġu bbażati fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: Klassi 1.6. Frott, ħaxix u ċereali, friski jew ipproċessati Il-qastan frisk għandu l-karatteristiċi li ġejjin: Normalment, il-qoxra tkun tleqq, ikollha lewn kannella ċar u tista' titqaxxar faċilment. Il-qalba hija lewn il-krema bajdani ċar u konsistenza ratba. It-testa ma tidħolx fil-qalba u tista' titneħħa faċilment. Il-ġewż jiżen mill-inqas 15-il gramma. Matul il-perjodu tal-ħsad, il-kontenut totali taz-zokkor tal-qastan frisk huwa bejn 4,5 % u 11 %. Il-kontenut massimu tal-lamtu huwa ta' 22 %. Il-karboidrati totali jikkonsistu f'kontenut ta' zokkor u lamtu li jvarja bejn 24,5 % u 32 %. Il-kontenut tal-proteini huwa bejn 4,0 u 5,5 % u l-kontenut medju tax-xaħam huwa bejn 0,5 % u 1,5 %. L-"Aydın Kestanesi" jitkabbar f'imsaġar tradizzjonali estensivi, f'żoni mxaqilbin, kultant imtarrġa, b'densità ristretta ta' 100 siġra tal-qastan għal kull ettaru. Il-proċessi kollha, inkluż it-tħawwil tas-siġar tal-imxietel tal-qastan, l-irrigazzjoni, il-fertilizzazzjoni, iż-żbir, il-ħsad, il-maturazzjoni u l-ħżin għandhom iseħħu fir-reġjun ġeografiku speċifikat fil-punt 4. Il-ħżin tal-qastan fil-Provinċja ta' Aydın huwa proċess kulturali li huwa differenti minn reġjuni oħra. Tradizzjonalment, il-qastan jinġabar mill-ġonna tas-siġar tal-frott bin-nefel tagħhom minn taħt is-siġar u jinħażen f'ambjenti msejħa "pile" billi jitgħattew bi pjanti bħalma huma l-felċi. L-informazzjoni li ġejja trid tinkiteb jew tiġi stampata fuq il-pakketti tal-"Aydın Kestanesi" b'mod li jkun jista' jinqara u li ma jkunx jista' jitħassar. l-isem kummerċjali jew qasir tal-kumpanija u l-indirizz tagħha, jew it-trademark irreġistrata tal-kumpanija in-numru tal-lott piż nett, il-logo li ġej: Iż-żona ġeografika tinkludi t-territorju kollu tal-provinċja ta' Aydin fejn jitkabbar l-"Aydın Kestanesi'" f'għoli ta' bejn 650 u 1 500 metru. Il-Provinċja ta' Aydin tinsab 37°-44' u 38°-08 latitudni tat-Tramuntana u 27°-23' u 28°-52' lonġitudni tal-Lvant. L-għoli taż-żona ta' tkabbir fejn jitkabbar il- "Aydın Kestanesi" fil-parti l-kbira tiegħu jibda minn 650 m 'il fuq mil-livell tal-baħar. L-aktar tliet elementi distintivi importanti tal-karatteristiċi tal-kwalità tal-frott tal-"Aydın Kestanesi" huma d-daqs tal-ġewża, il-faċilità li biha titqaxxar it-testa, u l-penetrazzjoni tat-testa fiż-żerriegħa. Dawn huma dovuti kemm għal fatturi naturali kif ukoll umani. Fost il-karatteristiċi speċifiċi ta' "Aydın Kestanesi", il-fatturi ekoloġiċi bħall-klima u l-ħamrija huma l-aktar importanti. Jinfluwenzaw id-daqs kbir tal-frott, il-kapaċità li t-testa titqaxxar faċilment u r-reżistenza tagħha li qatt ma tippenetra fil-laħam tal-frotta. It-temperatura medja annwali fil-provinċja ta' Aydın hija 17,6 °C b'medji ta' bejn 25 u 30 °C bejn Ġunju u Ottubru. Dawn it-temperaturi huma ottimali biex iwarrdu s-siġar tal-qastan u għall-iżvilupp u l-maturazzjoni tal-"Aydın Kestanesi". It-temperatura hija partikolarment importanti matul id-dakkir u l-fertilizzazzjoni, u għandha effett dirett fuq is-sett u l-iżvilupp tal-frott. Il-medja ta' jiem ta' xita fil-provinċja ta' Aydın hija ta' 80,6 jum b'medja ta' bejn 600 mm u 700 mm ta' xita fis-sena, li jinkludi sa xahrejn nixfa. L-"Aydın Kestanesi" tipikament jikber f'għoli ta' bejn 650 u 1,200 metru. Il-klima taż-żona hija mesotermika, bi sjuf sħan ħafna u twal u bi xtiewi moderati. Dan l-ammont ta' xita huwa biżżejjed biex il-ġewż jilħaq il-piż minimu xieraq. L-umdità relattiva tal-arja hija bejn 45 u 50 % fil-perjodu ta' żvilupp u maturazzjoni tal-frott. Din l-umdità relattiva taffettwa wkoll il-kwalità tal-qastan minħabba li l-frott joħloq l-istrutturi bijokimiċi tiegħu (zokkor, lamtu, togħma) matul dak il-perjodu. Minħabba din ir-rata partikolari ta' umdità fl-arja il-qxur tal-"Aydın Kestanesi'" isir irqaq u għaldaqstant, dawn jistgħu jitqaxxru faċilment. Minħabba li l-umdità relattiva tal-arja fil-Provinċja ta' Aydın tinsab f'armonija mad-domanda ekoloġika tal-qastan, huwa żgur li b'mod speċjali l-qoxra u t-testa tal-ġewża jitqaxxru iktar faċilment. Minħabba l-istruttura topografika tar-Reġjun tal-Eġew, inkluż il-provinċja ta' Aydın, l-arja umda mill-baħar Eġew tinġarr lejn l-art, u l-arja xotta mir-reġjuni ċentrali tal-Lvant timxi lejn ir-reġjuni kostali peress li l-muntanji jinsabu f'pożizzjoni perpendikolari mal-baħar. Din is-sistema ta' riħ prevalenti għandha rwol konsiderevoli fl-iżvilupp tal-qastan u parzjalment tispjega għaliex l-agrikoltura tal-qastan hija kkonċentrata f'dan ir-reġjun. Minħabba dawn l-effetti tar-riħ fir-reġjun, hemm effetti pożittivi fuq id-dakkir, il-fertilizzazzjoni li tinfluwenza d-daqs u l-ħxuna tal-qoxra. Il-ħamrija tar-reġjun ta' Aydin turi rata ta' salinità baxxa (salinità iktar baxxa minn 0,015 %) u kontenut ġeneralment għoli ta' ġir. B'riżultat ta' dan, il-post jirrappreżenta t-tip ideali ta' ħamrija għall-kultivazzjoni tas-siġar tal-qastan, li jmorru tajjeb fil-ħamrija ġulġliena u alkalina. Skont studji, il-kampjuni tal-ħamrija tal-provinċja ta' Aydin jikxfu li huma ġeneralment ġulġliena, fqar fil-materja organika, b'kontenut baxx ta' potassju u b'livell suffiċjenti ta' elementi oħra (P, Ca, Mg, Na, Fe, Zn, Mn u Cu). Il-livell baxx ta' materja organika jaffettwa wkoll b'mod pożittiv il-kultivazzjoni tal-qastan. Minbarra dan, in-nitroġenu, li għandu impatt pożittiv fuq ir-rendiment u l-kwalità tal-frott, jinsab fi kwantitajiet bilanċjati u l-kontenut tal-potassju huwa ġeneralment baxx. Dawk il-proprjetajiet fiżiċi u kimiċi tal-ħamrija jaffettwaw il-ħxuna tat-testa tal-"Aydın Kestanesi" u b'hekk il-qastan jista' jitqaxxar faċilment. Dawk li jrabbu l-pjanti li ilhom jagħżlu u jxerrdu l-ġenotipi b'potenzjal ta' rendiment għoli żviluppaw ekotipi lokali numerużi ta' frott li jipproduċi frott ta' kwalità. Għalhekk, il-qastan li jitkabbar fir-reġjun ta' Aydın intgħażel minn varjetajiet li huma adattati bl-aħjar mod għall-kundizzjonijiet lokali u li għandhom kwalitajiet speċifiċi tat-togħma. Il-produtturi tal-qastan, minħabba dan il-metodu ta' selezzjoni, irnexxielhom jiksbu varjetajiet ta' qastan b'qoxra rqiqa. Il-ħsad tal-"Aydın Kestanesi" jsir meta n-nefel jinfetaħ ftit, li jindika li l-frott ikun misjur. Il-ħsad isir billi s-siġar jissawtu bl-arbli. Il-qastan huwa tipikament maħsud bin-nefel tiegħu b'kollox. Ladarba l-qastan jinġabar bil-qxur tiegħu ta' taħt is-siġar, dan jinħażen fil-"pile" u jitgħatta bi pjanti differenti bħall-felċi għal bejn tlieta u erba' xhur sa nofs l-istaġun tax-xitwa. Din il-prattika tiżgura t-telf tal-umdità, tal-kulur u tal-luminożità tal-frott ikun minimu. Dan it-tip ta' ħżin huwa speċifiku għar-reġjun ta' Aydın u għalkemm dan il-metodu ta' konservazzjoni tradizzjonali għandu numru ta' żvantaġġi (kontaminazzjoni ma' dud intern tal-frott, moffa, eċċ.), studju kkonferma li matul dan il-proċess, l-ammont ta' lamtu jonqos u li l-kontenut ta' zokkor u ta' karboidrati jiżdied. (It-tieni subparagrafu tal-Artikolu 6(1) ta' dan ir-Regolament) Klassi 1.3. Ġobon Ir-"Raclette de Savoie" huwa ġobon b'qalba ppressata u mhux imsajra, maħdum mill-ħalib tal-baqra mhux imsajjar jew imsaħħan imma mhux pastorizzat. Ir-"Raclette de Savoie" għandu forma tonda, b'dijametru ta' bejn 28 cm u 34 cm u għoli mill-ġnub ta' bejn 6 cm u 7,5 cm. Il-kontenut ta' materja niexfa huwa ta' 56 % jew aktar. Il-proporzjon ta' xaħam mal-prodott niexef huwa bejn 48 % u 52 %. Il-kontenut tal-melħ huwa bejn 1,4 % u 2,2 %. Ir-"Raclette de Savoie" għandu qoxra xaħmija, b'lewn safrani li jagħti fil-kannella u l-qalba għandha lewn bajdi li jagħti fl-isfar minn lewn it-tiben. Il-qalba jista' jkollha xi ftit toqob u l-konsistenza tagħha hija soda u li tinħall. Meta din tissaħħan, il-konsistenza tagħha tirtab u tinħall. Ir-"Raclette de Savoie" jerħi ftit żejt waqt li jkun qiegħed jissaħħan. Ir-"Raclette de Savoie" jinbiegħ fil-forom li ġejjin: maqtugħ f'porzjonijiet: f'biċċiet ġejjin għall-ponta, imqatta'; f'unitajiet ta' bejgħ lill-konsumatur ippakkjati minn qabel: imqatta'. Peress li huwa maħsub għall-bejgħ ippakkjat minn qabel f'unitajiet ta' bejgħ, ir-"Raclette de Savoie" jista' jinħadem f'forma ta' parallelepiped b'tul ta' 28 cm b' 34 cm u b'għoli mal-ġnub ta' bejn 6 cm u 7,5 cm. L-għalf tal-merħla tal-ħalib jikkonsisti mill-kategoriji ta' għalf li ġejjin: Ħaxix, ħuxlief, ħuxlief tat-tieni ħsad, qamħirrum aħdar, sorgu, tiben, kultivazzjoni tal-uċuħ tar-raba' sekondarji ħlief l-ispeċi tal-familja tal-brassika. L-għalf ibbażat fuq għalf oħxon aħdar huwa obbligatorju għal mill-inqas 150 jum fis-sena, konsekuttivi jew mhux konsekuttivi, ekwivalenti għal mill-inqas 50 % tar-razzjon bażiku. 100 % tal-għalf oħxon mogħti lill-baqar tal-ħalib, ġej miż-żona ġeografika. Ċifċiegħ tal-qamħirrum u qamħirrum tal-qamħ umdu, għalf imnixxef, alfalfa mnixxfa, polpi tal-pitravi mnixxfin, pitravi għall-għalf. L-għalf imnixxef, iċ-ċifċiegħ tal-qamħirrum, il-qamħirrum tal-qamħ umdu u l-pitrava għall-għalf, li mhux ġejjin miż-żona ġeografika għandhom ikunu limitati għal 4 Kg ta' materja niexfa għal kull baqra tal-ħalib bħala medja ta' kuljum fis-sena. Żrieragħ taċ-ċereali u d-derivattivi tagħhom (granza, dqiq, qamħ użat imnixxef), żrieragħ u pasta taż-żrieragħ żejtnin u tal-proteini, koprodotti (konċentrat tal-proteina tal-alfalfa, nitroġenu li ma fihx proteina, urea < 3 % fl-għalf komplementari), melassat u żejt veġetali bħala legatur, minerali, vitamini, mikronutrijenti u estratti naturali tal-pjanti. Id-distribuzzjoni tax-xorrox li ssir fir-razzett hija awtorizzata f'perjodu massimu ta' 24 siegħa mit-tiswib. Fil-każ tal-produzzjoni fl-irziezet, il-ħalib li jintuża għall-produzzjoni tar-"Raclette de Savoie" jkun ġej minn merħla ta' baqar tal-ħalib li mill-inqas 75 % minnha huma baqar tar-razza Abondance, Montbéliarde jew Tarentaise. Fil-każ tal-proċessur, il-ħalib miġbur maħsub għall-produzzjoni tar-"Raclette de Savoie" jkun ġej minn merħla totali ta' baqar tal-ħalib li mill-inqas 75 % minnhom huma baqar tar-razza Abondance, Montbéliarde jew Tarentaise. Sabiex tiġi żgurata l-konformità ma' dawn ir-regoli, il-kompożizzjoni tal-merħla tal-baqar li jipproduċu l-ħalib tista' tevolvi biss b'mod li jiżdied in-numru ta' baqar tat-tip Abondance, Montbéliarde ou Tarentaise. L-operazzjonijiet tal-produzzjoni tal-ħalib, tat-trasformazzjoni u tal-maturazzjoni għandhom isiru fiż-żona ġeografika ddefinita. Il-produzzjoni tal-ħalib maħsuba għall-produzzjoni tar-"Raclette de Savoie" fiż-żona ġeografika hija ġġustifikata mill-importanza tar-riżors tal-għalf tar-reġjun, li huwa ta' vantaġġ fil-produzzjoni tal-ġobon. Dan jagħti lill-ġobon il-karatteristiċi tiegħu. l-isem "Raclette de Savoie" bil-logo tal-IĠP tal-Unjoni Ewropea fl-istess kamp viżiv; l-isem u l-indirizz tal-manifattur jew tal-persuna responsabbli għall-maturazzjoni jew dik responsabbli mill-ippakkjar; l-isem tal-korp ta' ċertifikazzjoni. Iż-żona ġeografika tkopri ż-żewġ dipartimenti ta' Savoie u ta' Haute Savoie u l-muniċipalitajiet li ġejjin tad-dipartimenti ta' Ain u Isère. Ir-rabta bejn ir-"Raclette de Savoie" u ż-żona ġeografika tiegħu hija bbażata fuq il-kwalità partikolari tiegħu. Fir-rigward tat-topografija u tal-ġeoloġija tagħha, iż-żona ġeografika tar-"Raclette de Savoie" hija diverġenti sew. Fil-biċċa l-kbira tagħha, it-topografija għandha altitudni ta' bejn 200 metru u 2 500 metru b'ħamrija spiss fonda, li normalment tirriżulta minn muntanji kristallin qodma u muntanji tal-ġebla tal-ġir. Il-klima hija tipikament muntanjuża: ix-xtiewi huma twal u spiss ħorox, u s-sjuf huma sħan. Ħlief għall-widien bejn il-Maurienne u t-Tarentaise, li ġeneralment jaraw inqas xita, l-ammont ta' xita fis-sena fiż-żona ġeografika jiżdied, b'medja ta' bejn 1 000 mm sa 1 500 mm ta' ilma f'dejl il-muntanji prealpini. Din il-karatteristika taż-żona ġeografika tiffavorixxi t-tkabbir tal-ħaxix. Minħabba l-kompożizzjoni tal-ħamrija u l-ammont ta' xita tagħha, iż-żona ġeografika tikkostitwixxi territorju b'mergħat ta' kwalità. Il-mergħat, kemm dawk li jintużaw għall-mergħa kif ukoll dawk għall-ħuxlief, jippreżentaw flora rikka u diversifikata, li hija tipika taż-żona muntanjuża tal-Alpi. Fin-naħa tal-punent taż-żona ġeografika tista' ssir ukoll il-produzzjoni taċ-ċereali u tal-qamħirrum. L-istorja tar-"Raclette de Savoie" hija marbuta mill-qrib ma' dik tal-Alpi. L-ewwelnett tagħmel parti mill-istorja tat-trobbija u tal-għarfien tal-produtturi tal-ġobon fl-Alpi. Ir-"Raclette de Savoie" oriġina fil-Medju Evu, meta r-rgħajja kienu jieklu "biċċiet mixwija tal-ġobon" speċjalment fis-sajf: in-nofs ġobna li kienet titpoġġa quddiem nar tal-ħatab kienet iddub. Kien biss fil-bidu tas-seklu XX meta feġġ l-isem "raclette", b'referenza għall-azzjoni ta' meta wieħed iħokk il-wiċċ imdewweb tal-ġobon biex jitpoġġa fuq il-patata fil-platt. Ir-"Raclette de Savoie" żviluppa fil-qalba ta' reġjun fejn is-sistemi tal-mergħat huma dominanti, u t-trobbija hija bbażata fuq l-użu tar-riżors tal-għalf u tar-razez lokali. F'dan ir-reġjun kienet ilha teżisti wkoll produzzjoni tradizzjonali tal-ġobon ippressat li tiġbor għarfien speċifiku tal-produtturi tal-ġobon u metodi ta' produzzjoni tal-ħalib adattat għal din it-teknoloġija. Minħabba d-daqs medju tiegħu, ir-"Raclette de Savoie" ikkumplimenta gradwalment il-ġobnijiet l-oħrajn ta' Savoie. Fil-fatt huwa ppermetta l-konservazzjoni ta' kwantitajiet żgħar tal-ħalib meta mqabbel ma' ġobon kbir ħafna. Dan il-kuntest, assoċjat ma' organizzazzjoni soċjoekonomika tal-agrikultura ta' Savoie li storikament tibbaża fuq is-sistema tal-frott (isem lokali tal-kooperattivi tal-ġobon) immaniġġjata mill-bdiewa, ippermetta li tiġi żviluppata kultura tal-produzzjoni tal-ġobon fost il-bdiewa u l-produtturi tal-ġobon. Ir-"Raclette de Savoie" ibbenefika wkoll mill-iżvilupp tat-turiżmu xitwi mis-snin 1960-1970 u mill-istorja industrijali tal-Alpi, bl-introduzzjoni tal-apparat għat-tisħin (ir-raclette), grazzi għad-disponibbiltà tal-faħam abjad. L-iżvilupp tar-"Raclette de Savoie" huwa għalhekk marbut mal-iżvilupp tal-apparati għat-tisħin (ir-raclette) li żviluppaw grazzi għal ftehim bejn l-intrapriżi Rippoz u Téfal, fis-snin 1975 f'Savoie. Il-ħakma tat-teknoloġija tal-inkollar tat-teflon fuq l-aluminju, is-sostituzzjoni tan-nar bil-ħatab għall-ħadid fondut, imbagħad l-użu tal-ewwel apparati elettroniċi fir-ristoranti, ippermettew l-iżvilupp ta' metodu ġdid tal-konsum tar-"Raclette de Savoie", imsaħħan fuq pjanċi individwali. L-iżvilupp tat-turiżmu tal-massa tal-isports tax-xitwa fis-sebgħinijiet u tal-kostruzzjoni ta' stazzjonijiet li nħolqu biex iwieġbu għad-domanda dejjem tikber għal dan it-tip ta' divertiment, ikkontribwew għar-reputazzjoni tar-"Raclette de Savoie" bħala ġobon emblematiku li jittiekel f'dawn l-okkażjonijiet. Illum il-ġurnata, il-produzzjoni tal-ħalib maħsuba għall-produzzjoni tar-"Raclette de Savoie" għadha bbażata fuq l-użu ta' ħafna ħaxix fiż-żona ġeografika iżda wkoll fuq iż-żamma tat-tradizzjoni tat-trobbija tar-razez tradizzjonali: Abondance, Montbéliarde u Tarentaise. Dawn għarfu juru l-kapaċità tagħhom ta' adattabbiltà għal-limitazzjonijiet fiżiċi u klimatiċi tal-ambjent: il-morfoloġija adattata għall-mergħa fuq il-mergħat weqfin, it-tolleranza termika, il-kapaċità tal-użu tar-ragħa fis-sajf u l-għalf niexef fix-xitwa. Barra minn hekk, it-teknoloġiji użati fil-produzzjoni tar-"Raclette de Savoie" huma adattati għall-karatteristiċi tal-ħalib deskritti hawn fuq. Il-produtturi tal-ġobon jibbenefikaw minn dawn il-karatteristiċi u jafu jaġġustaw il-parametri kollha tal-produzzjoni sabiex jiksbu l-ispeċifiċitajiet tar-"Raclette de Savoie". Il-kontroll tal-kontenut tax-xaħam jikkostitwixxi punt tat-tluq importanti li spiss iħeġġeġ lill-produtturi tal-ġobon biex jagħmlu xkumatura parzjali tal-ħalib. Tingħata wkoll importanza konsiderevoli lill-fermentazzjoni tal-ħalib, u b'mod partikolari s-selezzjoni u l-ġestjoni tal-flora termofili. Il-passi tal-lattożju u tal-ippressar huma wkoll passi ewlenin fil-proċess tal-produzzjoni, li jikkontribwixxu għall-kontroll tal-pH. Il-maturazzjoni ssir b'mod tradizzjonali fuq pjanċi tal-injam għal perjodu ta' mhux inqas minn tmien ġimgħat li tiffavorixxi proteolasi tajba tal-ġobon. Huwa kkaratterizzat mill-fatt li jinħall u mill-ebusija tiegħu fil-kesħa. Karatteristika partikolari tar-"Raclette de Savoie" hija li jista' jindilek faċilment u ftit jerħi żejt meta jissaħħan. Jiddistingwi ruħu wkoll minn konsistenza li tagħmel ħafna ħjut speċjalment meta mqabbel ma' ġobnijiet (tar-raclette) oħrajn. Meta jittiekel, ir-"Raclette de Savoie" jinħall sew u ftit iwaħħal. L-ispeċifiċitajiet tar-"Raclette de Savoie" ġejjin mill-għarfien tal-produzzjoni tal-ħalib u tal-produzzjoni speċifika għaż-żona ġeografika. Il-produzzjoni tal-ħalib fiż-żona ġeografika, minbarra l-aħjar użu tar-riżorsi tal-mergħa skont l-użanzi antiki, tippermetti l-ottimizzazzjoni tal-kwalità tal-ħalib li ġej minn razez tradizzjonali. Dan il-ħalib, li huwa prodott fi kwantitajiet kbar grazzi għal għalf speċifiku, jippreżenta adattabbiltà aħjar għall-produzzjoni tar-"Raclette de Savoie" minn dawk tar-razez l-oħrajn fl-istess kundizzjonijiet: il-baqta li tinkiseb wara li jiżdied it-tames hija aktar iebsa u r-rendiment tal-ġobon huwa ogħla, u għalhekk iktar adattata b'mod partikolari għall-forma speċifika tar-"Raclette de Savoie". Barra minn hekk il-ħiliet tal-produtturi tal-ġobon matul il-produzzjoni tar-"Raclette de Savoie" għandhom ċertu impatt fuq l-ispeċifiċitajiet kollha tal-prodott. Il-kontroll tal-kontenut tax-xaħam jaffettwa direttament l-elastiċità fis-sħana, il-kwalità li jindilek u t-tnixxija minima ta' żejt tar-"Raclette de Savoie". Il-konsistenza ħafifa definita hija wkoll marbuta mal-perċentwal baxx ta' lattat L. li ġej prinċipalment mill-ispeċifiċità tal-fermentazzjoni f'fermenti termofili u tal-lattożju. Il-proċess tal-maturazzjoni, li jiffavorixxi livell ta' proteolasi importanti, għandu impatt fuq l-ispeċifiċitajiet li jinħall fil-kesħa u tal-ebusija tar-"Raclette de Savoie". (it-tieni subparagrafu tal-Artikolu 6(1) ta' dan ir-Regolament) Klassi 1.1. Laħam frisk (u l-ġewwieni) "Ternera de Extremadura" tfisser karkassi esklużivament minn bhejjem tar-razez indiġeni "Retinta", "Avileña Negra-Ibérica", "Morucha", "Blanca Cacereña", "Berrendas" u t-tnissil inkroċjat ta' bejnithom jew mar-razez "Charolais" u "Limousine", li adattaw perfettament għall-ambjent, kif ukoll tnissil inkroċjat ma' razez indiġeni msemmija hawn fuq meta mrobbija taħt sistema estensiva ta' produzzjoni. Il-karatteristiċi tal-laħam koperti mill-Indikazzjoni Ġeografika Protetta "Ternera de Extremadura" huma kif ġej: Vitella: Laħam minn annimali maħsuba għall-qatla f'età ta' bejn 7 u 12-il xahar nieqes ġurnata. Aħmar qawwi f'kuluru, bix-xaħam ta' lewn abjad, konsistenza soda, kemxejn niedja u ta' tessut fin. Ċanga tal-għoġol: Laħam minn annimali maħsuba għall-qatla f'età ta' bejn 12 u 16-il xahar nieqes ġurnata. Bejn aħmar ċar u vjola, b'xaħam ta' lewn abjad, konsistenza soda meta jintmess, kemxejn niedja u ta' tessut fin. Novillo: Laħam minn annimali maħsuba għall-qatla f'età ta' bejn 16 u 36 xahar. Aħmar lewn iċ-ċirasa, b'xaħam lewn il-krema, konsistenza soda meta tintmess, kemxejn niedja u ta' tessut fin, u ammonti żgħar ta' xaħam intramuskolari. It-tipi ta' karkassi definiti jiġu aġġustati skont l-istandards li ġejjin: Karkassi tal-Kategoriji A u E kif deskritt fir-Regolament tal-Kunsill (KEE) Nr 1208/81 Konformazzjoni: E.U.R.O. Kisja ta' xaħam: 2, 3 u 4. Iġjene: Applikazzjoni ta' standards Ewropej u nazzjonali. Minn 24 sa 48 siegħa wara l-qatla, il-pH tal-muskolu longissimus dorsi għandu jkun ta' inqas minn 6 fil-livell ta' bejn il-ħames u s-sitt kustilja, u/jew il-qatgħat muskolari tal-ispalla u/jew kustilja u/jew falda, għal dawk il-karkassi maħsuba għat-tqattigħ. Il-prattiki tat-trobbija tal-baqar li jkunu welldu jridu jirriflettu t-tekniki u l-prattiki li jisfruttaw ir-riżorsi naturali f'sistema ta' biedja estensiva. Il-baqar li jkunu welldu jirgħu mill-mergħat tad-"dehesa" u minn mergħat indiġeni oħra tal-ekosistema tal-Extremadura matul is-sena kollha. Fejn meħtieġ, l-għalf tagħhom jiġi ssupplimentat bil-ħuxlief, bit-tiben, biċ-ċereali, bl-għelejjel tal-proteina u b'materja prima oħra, kemm-il darba tkun ta' oriġini veġetali, kif ukoll bil-minerali u l-vitamini meħtieġa. L-għoġġiela ma jiġux miftuma sakemm ikollhom mill-inqas ħames xhur. Fi kwalunkwe każ, huwa espressament ipprojbit l-użu ta' prodotti li jistgħu jfixklu r-ritmu normali tat-trobbija u l-iżvilupp tal-annimal, skont il-leġiżlazzjoni fis-seħħ. Fażijiet speċifiċi fil-produzzjoni; it-twelid, it-trobbija, il-qatla u t-tqattigħ għandhom isiru fiż-żona. Sabiex il-konsumaturi jingħataw informazzjoni aktar preċiża dwar il-prodott finali fir-rigward tat-tnissil inkroċjat, it-tikketta tindika t-tnissil tal-laħam minn inkroċju fi kwalunkwe ġenerazzjoni. Iż-żona ġeografika tal-produzzjoni tal-annimali li l-laħam tagħhom jintgħażel biex iġib l-isem tal-Indikazzjoni Ġeografika Protetta "Ternera de Extremadura", tinkludi d-distretti elenkati hawn taħt u l-muniċipalitajiet korrispondenti tagħhom: L-ipproċessar isir fiż-żona ġeografika ta' produzzjoni. 35 % taż-żona inkwistjoni hija koperta minn arbuxxelli (ċistu, ġinestrun, gummar, eċċ) u art tax-xagħri (ballut, ballut tas-sufra, ballut tal-Lużitanja u ballut tal-Pirinej, eċċ.). Il-bqija hija magħmula minn uċuħ b'saff ta' ħaxix xieraq għall-bhejjem. Il-fawna tal-ispeċijiet ta' annimai domestiċi li jinsabu fl-Extremadura hija magħmula fil-biċċa l-kbira tagħha minn razez indiġeni, li huma konnessi u marbuta mill-qrib mal-ambjent l-iktar tipiku tar-reġjun (id-"dehesa"). Kollha kemm huma, minħabba r-reżistenza u l-kapaċità għolja ta' adattament tagħhom għal ambjenti diffiċli jikkontribwixxu għaż-żamma u t-titjib tal-ekosistema, il-fertilizzazzjoni tal-ħamrija, it-titjib tal-kwalità tal-mergħat u jxekklu l-avvanz tal-arbuxelli. Madankollu, għandu jiġi nnotat li f'ħafna merħliet dawn ir-razez jitrabbew u jitnisslu minn taħlit ta' razez tal-laħam Spanjoli, sabiex il-produzzjoni tiġi adattata għar-rekwiżiti attwali tas-suq. Il-kundizzjonijiet estremi ta' temperatura u ta' xita juru li r-razez li jikkostitwixxu t-"Ternera de Extremadura" adattaw bl-aħjar mod possibbli peress li huma kapaċi jirreżistu kemm għall-kesħa u għas-sħana kif ukoll għall-iskarsezza tal-ilma fil-perjodi ta' nixfa. L-ekosistema tad-"dehesa" hija r-riżultat tal-attività tal-bniedem fl-imsaġar tal-Mediterran tul is-sekli. Tradizzjonalment il-produzzjoni tal-bhejjem kienet iċċentrata fuq produzzjoni estensiva, fejn l-ispeċijiet tal-annimali (domestiċi u selvaġġi), l-ambjent u l-intervent tal-bniedem kienu dejjem f'bilanċ. Dan il-kunċett ta' "estensifikazzjoni" huwa marbut mill-qrib mal-użu ta' meded kbar ta' mergħat għall-bhejjem li, minħabba r-reżistenza tagħhom adattaw ruħhom perfettament għall-ambjent. Il-klima ħarxa ta' dan ir-reġjun u l-kwalità fqira tal-ħamrija ffavorixxew il-ħolqien tat-trobbija tal-bhejjem. Is-sistemi tad-"dehesa" huma kkaratterizzati mill-użu tal-ambjent bħala mergħa mill-bhejjem, bi produzzjonijiet erbaċej li jkopru parti kbira tal-bżonnijiet enerġetiċi tal-annimali li hija ssostni. Il-mergħat jikkontribwixxu għal provvista ikbar ta' riżorsi ta' enerġija għas-sistema u huma magħmula minn diversi flora rikka f'ispeċijiet li jitkattru waħedhom kull sena. L-importanza tas-siġar fl-isfruttament tad-"dehesa" tinsab fid-diversità tal-użi u l-alternattivi ta' produzzjoni li l-ambjent joffri fil-ġestjoni tas-sistema mill-bniedem. Il-parti msajġra tad-"dehesa" hija magħmula minn żewġ speċijiet ewlenin: il-ballut komuni (Quercus ilex) u l-ballut tas-sufra (Quercus suber), flimkien ma' xi speċijiet oħra anqas prevalenti bħall-ballut tal-Lużitanja (Quercus lusitanica), il-qastan Spanjol (Castanea sativa) u l-ballut Ingliż (Quercus robur). Iż-żona msajġra toffri diversi forom ta' produzzjoni bħal ġandar, zkuk u weraq tas-siġar, li jsostnu l-bhejjem meta jkun hemm skarsità ta' riżorsi fil-mergħat. L-ispeċijiet l-aktar rappreżentattivi fost l-arbuxxelli huma ċ-ċistu (Cistus ladaniferus), il-ġummar komuni (Sarothamnus scoparius), iċ-ċistu ta' Montpelier (Cistus monspeliense), u l-ġinestrun (Genista spp.). Iż-żoni tal-mergħat jistgħu jiġu kklassifikati skont il-ħamrija, kif ġej: mergħat fuq ħamrija tal-granit mergħat fuq ħamrija tax-shale mergħat fuq ħamrija ta' sedimentazzjoni terzjarja u kwaternarja mergħat għall-"majadeo", u mergħat oħrajn li jinsabu f'żoni speċjali, jiġifieri mergħat fil-muntanji. Għandu jiġi mfakkar ukoll li, minbarra għal mergħat, l-ekosistema tad-"dehesa" tipproduċi ġandar, għalf miċ-ċereali (qamħ, xgħir, ħafur, segala u triticale), legumi (ċiċri, ful, eċċ.), sufra, ħatab, charcoal u riżorsi oħra. Għaldaqstant, m'hemm l-ebda dubju li fil-biċċa l-kbira tagħhom fil-kuntest ta' komunità agrikola, bħal ma hi Extremadura, id-"dehesa" huwa fenomenu ta' importanza ekonomika ewlenija, li jiġġenera 45 % tal-produzzjoni agrikola finali. L-istudju juri li l-laħam kopert mill-Indikazzjoni Ġeografika Protetta "Ternera de Extremadura", li ġej minn razez magħrufa bħala "Razas de la Dehesa" (Razez tad-Dehesa), għandu kwalità tajba, li wara testijiet sensorji (minn bordijiet ta' testers imħarrġa u konsumaturi) juri b'mod ċar li dan il-laħam għandu karatteristiċi distinti li huma apprezzati ferm. Għalhekk, il-laħam kopert mid-denominazzjoni "Ternera de Extremadura" huwa definit bħala prodott ta' kwalità għolja minħabba l-karatteristiċi sensorjali tiegħu (tari, immerraq u b'togħma tajba). Il-koeżistenza ta' razez differenti wasslet biex kemm ir-razez antiki u dawk attwali, u r-razez imħallta tagħhom, ġew rikonoxxuti bħala r-razza "Extremeña", razza fil-peniżola tal-Iberja. Għalhekk it-taħlit tal-"Blanca Cacereña" mat-"Tronco de capa negra" wassal biex il-"Ganado barroso cacereño" u l-"Colorada extremeña", razez li llum huma evidenti fir-razza "Retinta", kienu rrappreżentati tajjeb ħafna fil-Concursos Nacionales de Ganado tal-1913 Ir-razza żviluppat fir-razza 'Cacereña' fis-snin 1922, 1926 u 1930, fl-aħħar sentejn taħt il-pretest ta' 'paradas de Cabestros'. Hija kompliet fis-snin 1953, 1956 u 1959, u sussegwentement sparixxiet qabel ma reġgħet dehret fl-1975 waqt esibizzjoni permezz ta' kunsinna minn Stat tal-merħla. Fis-seklu għoxrin insibu wkoll referenzi għall-bhejjem tagħna, bħal fl-10 ta' Jannar 1927 meta is-"Sociedad Productos de la Ganadería Extremeña" ġiet ikkostitwita sabiex topera l-biċċerija ta' Mérida fil-ġejjieni. Hemm referenza oħra ftit aktar tard, madwar 1930, fost id-diversi prodotti żejda mibjugħa lil hinn mir-reġjun. F'dak iż-żmien, il-laħam tal-ifrat deher fi swieq barra mir-reġjun, li minnu nbiegħ 62 % tal-piż ħaj totali tiegħu. (it-tieni subparagrafu tal-Artikolu 6(1) ta' dan ir-Regolament)